als_Latn dik_Latn sag_Latn
Pas bisedave plenare të delegacioneve, të dy ministrat nënshkruan Memorandum për mirëkuptim dhe bashkëpunim mes Institutit për hulumtime gjeostrategjike të MPJ-së të Republikës së Maqedonisë dhe Qendrës për hulumtime strategjike të MPJ-së turke.
Maqedonia dhe Turqia kanë bashkëpunim intensiv në të gjitha fushat me interes të përbashkët, është konfirmuar edhe përmes takimeve të shpeshta në nivel të lartë, ndërsa relacionet ekonomike shënojnë trend rritës dhe mundësi për progres të mëtutjeshëm, kanë konstatuar ministri i Punëve të Jashtme Nikolla Poposki dhe homologu i tij turk dhe nikoqir Mevlut Çavushoglu në takimin në Ankara, në suaza të vizitës zyrtare të Turqisë.
Ashtu siç kumtoi MPJ, takimi ishte shfrytëzuar edhe për këmbim të mendimeve nga aspekti i bashkëpunimit rajonal dhe ndërkombëtar. Duke e potencuar bashkëpunimin e suksesshëm në suaza të iniciativave rajonale dhe në nivel ndërkombëtar, ministri Poposki u falënderua për përkrahjen e përhershme dhe të zëshme të Republikës së Turqisë për anëtarësim të Republikës së Maqedonisë në NATO.
"Ministrat u ndalën në prioritetet e përbashkëta të të dy vendeve në Bashkimin Evropian dhe në atë kontekst ministri Poposki e theksoi përcaktimin e Maqedonisë për zhvillimin e marrëdhënieve të mira fqinjësore në pajtim me vlerat dhe standartet evopiane dhe euroatlantike", thuhet në kumtesë.
Të dy ministrat u pajtuan për ekzistimin e bashkëpunimit të shkëlqyer dhe në fusha tjera, si arsimi, mbrojtja, kultura. Njëherit ishin këmbyer mendime për mundësitë për përparim të bashkëpunimit në fushën e energjetikës dhe mundësitë për lidhje energjetike.
Pas bisedave plenare të delegacioneve, të dy ministrat nënshkruan Memorandum për mirëkuptim dhe bashkëpunim mes Institutit për hulumtime gjeostrategjike të MPJ-së të Republikës së Maqedonisë dhe Qendrës për hulumtime strategjike të MPJ-së turke.
Gjatë vizitës së Turqisë në ftesë të Çavushoglut, ministri Poposki është pritur nga presidenti i Republikës së Turqisë, Rexhep Taip Erdogan. Gjithashtu Poposki realizoi takime edhe me grupin parlamentar të Asamblesë së madhe popullore të Republikës së Turqisë për bashkëpunim me Kuvendin e Republikës së Maqedonisë.
Në suaza të vizitës zyrtare, ministri Poposki do të mbajë fjalim në Drejtorinë e turqve në vendet e huaja, me rastin e "Mbrëmjes së miqësisë të Maqedonisë dhe Turqisë". (MIA)
als_Latn als_Latn als_Latn als_Latn als_Latn als_Latn als_Latn als_Latn